En 67-årig mand fra Nordjylland har gennem sin computer instrueret og bestilt sexshows med filippinske børn mellem 10-15 år. Det gjorde han fra sin bopæl i Aalborg i juni til oktober i 2013. I juli sidste år idømte Retten i Aalborg manden tre år og seks måneders fængsel samt fem års forbud mod at kontakte børn gennem internettet. Manden ankede sagen på stedet, og det viste sig at være klogt. Onsdag har Vestre Landsret nemlig besluttet at nedsætte dommen, så manden idømmes to års fængsel. Det skriver Statsadvokat Viborg på Twitter. Overgrebene blev begået i 2013, men først opdaget i 2017 efter politiet fik en henvendelse fra en anonyme kilde i Bangkok.
Vestre Landsret har nedsat straffen til en 67-årig mand, som er dømt for at have bestilt og medvirket til tilblivelsen af børneporno fra Filippinerne.